हमारे ज्योतिषाचार्य राजीव के खट्टर ने साल 2018 के लिए तुला, वृश्चिक और धनु राशि के लोगों को आवश्यक सुझाव दिये हैं। उन्होंने कहा कि तुला राशि के लोगों को इस साल अपने सेवकों और छोटों का आदर करना होगा। बेहतर परिणामों के लिए गरीबों की मदद करना भी आपके लिए लाभकारी रहेगा। वहीं राजीव के खट्टर के अनुसार वृश्चिक राशि के लोगों के लिए साल 2018 में सबसे जरूरी सलाह है कि वे अपने जीवनसाथी का आदर करें और उनकी भावनाओं का सम्मान करें। क्योंकि जीवन संगिनी का साथ ही आपको आगे लेकर जाएगा। सेहतमंद रहने के लिए शाकाहारी भोजन को प्राथमिकता दें। राजीव के खट्टर की राय में धनु राशि के लोगों को इस वर्ष अपनों से बड़े और अतिथियों का आदर करना होगा। क्योंकि इनके सेवा और सम्मान से आपको विशेष उन्नति मिलेगी। ढोंगी और पाखंडी बाबाओं से बचकर रहें।